Gedagte vir die dag:  ’n Illustrasie van God se liefdeFoto: pixabay.com Ek gee julle ’n nuwe gebod: julle moet mekaar liefhê. Soos Ek julle liefhet, moet julle mekaar ook liefhê. (Johannes 13:34) Terwyl Jesus op aarde was, het Hy elke dag God se liefde uitgeleef. Hy was altyd bereid om ander mense te help; Hy het siekes gesond gemaak, lammes laat loop, dowes laat hoor en blindes laat sien. Jesus het regtig omgegee vir ander mense en dit met sy dade bewys. Soos Jesus hier op aarde ’n lewende illustrasie van God se liefde was, wil Hy hê dat jy ’n lewende voorbeeld van sy liefde sal wees. Ons moet liefhê sonder bymotiewe of om dit te ruil vir gunste en gawes. ~ Jan du Rand